Her sidder jeg og tænker på en rigtig uhyggelig oplevelse fra det virkelige liv. Supergod timing eftersom jeg er alene hjemme og snart skal op og sove...og overetagen er selvfølgelig fuldstændig mørkelagt!  Nå, jeg vil lige dele min spooky historie med Jer. Sommeren efter 3.G tog jeg med en veninde til Cypern. Vi indlogerede os i en ferielejlighed på første sal. Vi var blevet advaret om tyve og deslige, så hver aften inden vi skulle sove gik vi aftenrunde og lukkede vinduer osv grundigt. Nå, en nat (og nej ikke efter 20 drinks i baren, vi var ganske ædru)lå vi så og sov og pludselig får jeg bare den uhyggeligste rislen ned ad ryggen, jeg føler det fuldstændigt som at der står et menneske, en skygge, "noget" ved min seng og har lagt sin hånd om min nakke. Først er jeg fuldstændig som forstenet, så vender jeg mig rundt og fornemmer en skygge der forsvinder lynhurtigt ud, men jeg hører ingen fodtrin, det er det der er så mærkeligt...det er ligesom en skygge der forsvinder lydløst - jeg råber på min veninde at hun skal vågne, hun blir forskrækket over at jeg er helt fra den - hun tænder lyset og jeg kan næsten ikke falde ned igen. Fornemmelsen af et eller andet, hvad det så end var's, nærhed - sidder i mig. Og da vi står op og laver kaffe - for jeg skal IHVERTFALD ikke sove mere den nat, og min veninde holder mig med selskab - så ser vi at der står et vindue pivåbent...et vindue som jeg VED vi lukkede inden vi gik i seng. Den dag i dag tænker jeg stadigvæk over hvad/hvem det var - hvis det da var nogen? Og hvis ikke, kan et tillukket vindue da gå op af sig selv på vid gab? Een ting er sikker, aldrig før i mit liv har jeg haft så meget gåsehud. Puha! Andre der har oplevet ting der gav dem gåsehud? Ingen vandrehistorier, tak